CELEX: 31984R1992
Language: el
Date: 1984-07-11 00:00:00
Title: Κανονισμός (ΕΟΚ) αριθ. 1992/84 της Επιτροπής της 11ης Ιουλίου 1984 περί τροποποιήσεως του κανονισμού (ΕΟΚ) αριθ. 1086/84 περί παύσεως της αλιείας γάδου από πλοία με γερμανική σημαία

Avis juridique important

|

31984R1992

Κανονισμός (ΕΟΚ) αριθ. 1992/84 της Επιτροπής της 11ης Ιουλίου 1984 περί τροποποιήσεως του κανονισμού (ΕΟΚ) αριθ. 1086/84 περί παύσεως της αλιείας γάδου από πλοία με γερμανική σημαία  

Επίσημη Εφημερίδα αριθ. L 186 της 13/07/1984 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 1992/84 ΤΗΣ ΕΠΙΤΡΟΠΗΣ  της 11ης Ιουλίου 1984  περί τροποποιήσεως του κανονισμού (ΕΟΚ) αριθ. 1086/84 περί παύσεως της αλιείας γάδου από πλοία με γερμανική σημαία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι από τις 20 Απριλίου 1984 σταμάτησε η αλιεία του γάδου στη διαίρεση CIEM III α (Kattegat) από πλοία με γερμανική σημαία, βάσει του κανονισμού (ΕΟΚ) αριθ. 1086/84 της Επιτροπής (3)·  ότι, εξαιτίας ενός καταγραφικού λάθους σε ένα κράτος μέλος, τα δεδομένα των αλιευμάτων του γάδου που αλιεύθηκε από πλοία με γερμανική σημαία και επί των οποίων βασίσθηκε η Επιτροπή για να σταματήσει την αλιεία απεδείχθησαν λανθασμένα·  ότι τα διορθωμένα δεδομένα αποδεικνύουν ότι οι ποσοστώσεις γάδου που χορηγήθηκαν στη Γερμανία για το 1984 στη διαίρεση CIEM III α (Kattegat) δεν είχαν εξαντληθεί στις 20 Απριλίου 1984 · ότι, με βάση τα δεδομένα αυτά, προβλέπεται ότι θα έχουν εξαντληθεί από τις 15 Ιουλίου 1984· ότι είναι συνεπώς αναγκαίο να τροποποιηθεί ο κανονισμός (ΕΟΚ) αριθ. 1086/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στην προτελευταία αιτιολογία και στο άρθρο 2 του κανονισμού (ΕΟΚ) αριθ. 1086/84 η ημερομηνία «20 Απριλίου 1984» αντικαθίσταται από την ημερομηνία «15 Ιουλίου 1984».  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Απριλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Ιουλίου 1984.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕα ριθ. L 169 της 28. 6. 1983, σ. 14.  (3) ΕΕ αριθ. L 106 της 19. 4. 1984, σ. 30.